АҞӘА, ажьырныҳәа 30 – Sputnik, Бадраҟ Аҩӡба. 1941-1945 шықәсқәа рзтәи Аџьынџьтәылатә еибашьара дуӡӡа аҭоурыхҭҵааҩ Валико Ԥачлиа ишәҟәы ҭыҵит Сҭампыл ақалақь аҟны ҭырқәбызшәала, аԥсуа диаспора иҟанаҵаз ацхыраареи адгылареи ирылҵшәаны. Абри атәы Sputnik иазеиҭеиҳәеит автор.
Ашәҟәы урысбызшәала иҭыҵхьан 2015 шықәса рзы.
"Аиааира 70 шықәса ахыҵра аламҭалаз, ашәҟәы ҭыҵхьан урысбызшәала. Сгәысҽанӡамкәа ҭырқәбызшәалагьы иҭрыжьит", — иҳәеит Ԥачлиа.
Ашәҟәаҿы еизгоуп Аџьынџьтәылатә еибашьра дуӡӡа иалахәыз Аԥсны ахаҭарнакцәа ирызку ажәабжьқәа.
"Ашәҟәаҿы еиҭаҳәоуп 1941 шықәсазтәи амобилизациатә уснагӡатәқәа рымҩаԥысшьа, Аԥсны иахьаҵанакуаз имҩаԥысуаз аибашьрақәа: Клыхәра, Марыхә, Санчара ахырхарҭақәа рҿы", — иҳәоит аҭоурыхҭҵааҩ.
Ашәҟәаҿы инарҭбааны еиҭаҳәоуп аԥсуаа аибашьрахь рлагала ду атәы.
"Уи адагьы Аԥсны имҩаԥысуаз анемецтә ԥшыхәра аҿагылара атәы иалацәажәоуп. Анемец ар рнапхгара Аԥсныҟа иаарышьҭит имаҷымкәа ашпионцәа-аԥшыхәцәа. Ашәҟәаҿы ҷыдала урҭ ирҿагыланы имҩаԥгаз аусқәа ҭҵааны ирылацәажәоуп", — иҳәеит Ԥачлиа.
Ашәҟәы автор иажәақәа рыла аԥсуа диаспора аҳәара ирҭеит ашәҟәы аиҭагаразы. Иара дақәшаҳаҭхеит, избанзар агәрагара имоуп Ҭырқәтәыла инхо аԥсуа диаспора, аурыс бызшәа ззымдыруа рзы ашәҟәы аинтерес аҵаны иҟоуп ҳәа.
АҞӘА, рашәара 21– Sputnik. Иҳаҩсыз уахыки-ҽнаки рыла COVID-19 рылоу ирыламу аилкааразы 378-ҩык атестқәа рзыҟаҵан, урҭ рахьтә 108-ҩык рцәа акоронавирус шалаз аадырԥшит ҳәа аанацҳауеит Ауааԥсыра COVID-19 рацәыхьчаразы аоперативтә штаб.
Гәдоуҭатәи ахәышәтәырҭаҿы рыԥсҭазаара иалҵит ҩыџьа апациентцәа, 84 шықәса зхыҵуаз ахаҵеи 1940 шықәсазы ииз аԥҳәыси.
Абыржәтәи аамҭазы Гәдоуҭатәи араионтә хәышәтәырҭа хадаҿы ишьҭоуп 61-ы, урҭ рахьтә 61-ы акоронавирус адиагноз рзышьақәыргылоуп, рҭагылазаашьа бааԥсуп 14-ҩык, ибжьаратәуп - 31-ҩык.
Аҟәатәи аинфекциатә хәышәтәырҭаҿы ирхәышәтәуеит акоронавирус зцәа иалоу 40-ҩык апациентцәа, урҭ рахьтә жәаҩык рҭагылазаашьа уадаҩуп. Очамчыра ирхәышәтәуеит 22-ҩык, Гагратәи ахәышәтәырҭаҿы - 19-ҩык, Тҟәарчалтәи ахәышәтәырҭаҿы - 14-ҩык апациентцәа.
Акоронавирус иазку ажәабжьқәа зегьы шәрыԥхьар ҟалоит абра>>
"Иформалтәым аҵараҟны иҿыцуи ааӡара иаҵанакуа азнеишьақәеи" апроект алҵшәақәа еихыршьалеит мышқәак раԥхьа Гал. Уи рхы аладырхәит Гали Тҟәарчали араионқәа рхадацәа.
"Аколлеџь ахыбраҟны ҩышықәса инарзынаԥшуа аскаи-клуб ыҟан. Уи аҿарацәа еиднакылон, ҳастудентцәагьы иргәаԥхан иалалаз ыҟоуп. Еицәажәон, ихәмаруан, имҩаԥыргон еиуеиԥшым аныҳәақәа, уи адагьы аҵара ахьырҵаша, аусурҭа шырԥшааша, абизнес-планқәа рыҩра уҳәа рзы ицхыраагӡан. Уи аамҭазы ҳара ҳколлеџь аҟны ахәыҟаҵаҩ изанааҭ ала акурсқәа еиҿаҳкаауан, аклуб аҟынтәи быжьҩык аҿарацәа ааргеит… Мчыбжьык ауп инхаз, шықәсык аҵара зҵоз ауҳажьырц азы. Аусурҭа атәы ҳҳәозар, заанаҵы ҳрацәажәан, иҟоуп Гагра, Риҵа ицо, иҟоуп Гал ақаҳуажәырҭаҟны, ачаӡырҭаҟны аус зуа", - лҳәеит Кәарҷиаԥҳа.
Шәазыӡырҩы аудио.
Иара убас шәаԥхьар ҟалоит: